Die lewe ná aftrede is jou derde en laaste lewensfase. Daar is baie redes waarom dit die gelukkigste tyd van jou lewe behoort te wees. Maar jy kan dit nie as vanselfsprekend aanvaar nie. Dit sal net gebeur as jy reg beplan het en jouself ten beste daarby aanpas.
Vir eers moet jy weet (of uitvind) wat vir jou wag. Dit kan immers ingrypende veranderinge vir veral mense wat ŉ heeltydse beroep beoefen het, behels.
Maak tyd vir dié dinge waarvoor jy nie voorheen tyd gehad het nie. Lees meer, luister na goeie musiek, woon sosiale geleenthede by en soek vriende op. Verken die wêreld en gaan reis as jou finansies dit toelaat. Volg ’n lewenstyl wat bevorderlik sal wees vir jou gesondheid (fisiek, sowel as geestelik).
Stel bepaalde doelwitte. Maak dit deel van jou voorbereiding vir asook tydens jou aftrede. Bly positief oor die veranderinge in jou lewe. Pas jou gesondheid en welsyn op. Jou gesondheidstoestand het ŉ enorme invloed op die sukses al dan nie waarmee jy by jou aftrede aanpas.
Bring liefde en intimiteit in jou verhoudings. Namate jy ouer word, word jy meer afhanklik van liefde en koestering vir jou geluk en vervulling. Dit is veral belangrik indien jy ’n lewensmaat verloor het en jy alleen agterbly.
Waardevolle artikel en kom op die regte tyd vir my. Hard gespaar vir die ou dag en nou uiteindelik is die tyd daar om te kan doen wat ek wil. Die wereld verken, my bucket list kan voltooi want eks in die gelukkige situasie dat ek genoeg geld het om al hierdie dinge te kan doen, een maal elke twee maande vakansie te gaan hou in die buiteland, vir die kinders te gaan kuier waar hulle oorsee bly. Die een ding wat mens ingedagte moet hou is dat daar dinge is wat jy nooit voorsien nie. Ek en my vrou het al hierdie dinge saam beplan…en toe sterf sy n kort rukkie gelede. Geld beteken nou niks en die toekoms is nie meer so rooskleurig nie.
Om ‘n packet by jou werk te neem is nie dieselfde as aftrede nie. Daar is mense wat dink pakket-geld gaan hulle vir ewig ‘n goeie inkomste verseker. As jy nie ‘n plan het wat jy wil doen as jy ‘n pakket neem nie, stel ek voor jy doen dit nie. Jy moet baie seker wees van wat jy daarna gaan doen en hoe jy jouself gaan onderhou en van ‘n inkomste verseker. Baie mense neem verkeerde besluite tussen 40 en 50 en wil dan ander mense/selfs hulle maatskappye daarvoor blameer. Maar die wat maar vasbyt en die werksdruk en spanning daarmee saam deurleef is gewoonlik die wat beter oor die weg kom.
Ons is in n politieke bedeling wat jy nie seker is van die dag van more nie. Pasop vir die die lemkant van die mes.
“ŉ Lasbrief vir sy inhegtenisneming is uitgereik. Ons doen ŉ beroep op enigeen met meer inligting oor waar hy hom bevind vorendag te kom en sodoende die polisie te help om die verdagte op te spoor,” sê Gwala.